Սիրիայի հյուսիս արևմուտքում Թուրքիային սահմանակից Աֆրին նահանգը երկար ժամանակ գտնվում է «Ժողովրդական պաշտպանության ուժեր/Ժողովրդավարական միություն» քրդական ջոկատների վերահսկողության տակ: Թուրքիան նրանց ահաբեկչական կազմակերպություն է որակում և անցած հունվարի 20-ից ռազմական գործողություն է սկսել նրանց դեմ՝ բանակի կանոնավոր զորամասերով, զինտեխնիկայով մտնելով Սիրիայի տարածք: Ռազմական այդ գործողությունը Թուրքիան արդարացնում է իր սահմաններին անվտանգություն հաստատելու պատճառաբանությամբ: Ըստ թուրքական կողմի՝ «Ձիթենու ճյուղ» կոչված այդ ռազմական գործողության ընթացքում Աֆրինի նահանգում արդեն չորս տասնյակ գյուղեր են ազատվել քրդական ջոկատների վերահսկողությունից: